A jó fogászat ismérvei - Duna Dental Fogászat Budapest 2018
A jó fogászat ismérvei
Budapesten gombamód szaporodtak el a fogászatok, és egyre több rendelő nyitotta meg kapuit a páciensek előtt. Szerencsére ma már nem igaz, hogy az ember csak a minőségileg aggályos körzeti fogorvos és a drága magán közül kénytelen választani magának, hiszen kis túlzással minden sarkon adott egy-egy jó szakember.
A növekvő kínálatnak köszönhetően az árak is csökkentek, így az igényes munkára fogékony páciensek megtalálhatják a színvonalas, de megfizethető rendelőt.
Egy jó fogászat persze nem arról ismerszik meg, hogy az olcsó ésvagy minőségi ellátást kínál, hiszen egyszerre több pozitívumnak is érvényesülnie kell, hogy elmondhassuk róla:
Igen, megéri rájuk bízni a mosolyomat.
#1: Nem az olcsóság, hanem a megfelelő ár-érték arány jellemző rá
Az olcsó nem mindig minőségi, a drága pedig nem feltétlenül jelenti azt, hogy minden pikk-pakk a háttérben. Egy jó fogászat az ár-érték arány felől közelíti a dolgot: megnézi, hol van az a pont, ahol a lehető legjobb szakmai munkához a lehető legszimpatikusabb árat tudja rendelni.
Nem vállal kompromisszumokat a minőséget illetően, de odafigyel a páciensek igényeire is. Megfizethető, de tartós fogászati munkákat készít.
Sajnos erre a legtöbben sokszor csak hosszabb távú páciens-fogorvos kapcsolat után döbbennek rá, de
ha úgy érezzük, rossz helyen vagyunk, akkor ne féljünk váltani,
ha pedig elégedettek vagyunk, ne féljünk dicsérni.
Mi például büszkék vagyunk arra, hogy rengeteg páciensünk vállalja véleményét névvel, és hogy őszintén elmondják, szeretnek a Duna Dental fogászati rendelőjébe járni.
#2: Minőségi eszközökkel és megbízható alapanyagokkal dolgozik
Nem a high-tech a lényeg, hanem a megbízhatóság. Egy jó fogászat olyan eszközparkot tart fenn, amely pontos és precíz munkát végez; legyen szó diagnosztikáról vagy kezelésről, az eszközök mindig a páciensek érdekében dolgoznak.
A röntgen pontos képet ad, a lézer hatékonyan és biztonságosan kezel, a fúró kíméletesen és eredményesen fúr. Hasonló vonatkozik a felhasznált alapanyagokra is, amelyekből a Duna Dental minden esetben a nemzetközileg is elismert gyártók termékeit alkalmazza a páciensek biztonsága és elégedettsége érdekében.
#3: Nagy tudású, tapasztalt orvosi csapatra építi a szakmai munkát
Távol álljon tőlünk, hogy az egyszemélyes rendelőkről rosszat mondjunk, hiszen számtalan kiváló fogászatot ismerünk, ahol a szakmai munkáért évtizedes tapasztalattal és kifogástalan tudással rendelkező szakorvos felel.
A rengeteg előny mellett azonban komoly hátránya is van ezeknek a rendelőknek: a szakmai munka egyetlen emberre hárul. Nincs helyettesítés és konzílium, és ritka az is, hogy a fogorvos a hét minden napján, a nap jelentős részében elérhető.
Ez nemcsak megnehezíti a páciensek időpontkérését, de bizonyos esetekben növeli a kockázatokat.
A nagyobb rendelőkben általános, hogy a szájsebészeti, a protetikai, a gyermekfogászati munkákat külön fogorvos viszi, és természetesen a fogszabályozásnak is van felelőse, így szinte minden megoldható házon belül.
#4: Megfelelő garanciát nyújt
Egy jó fogászat felelősséget vállal a nála készült fogművekért, és az őt választó páciensekről akkor is gondoskodik, ha azok már „elhagyták a pénztárt”.
#5: Odafigyel
Egy vendégei érdekét szem előtt tartó rendelő odafigyel a páciensekre, és folyamatosan ellátja őket tanácsokkal, hogy a fogak épek és egészségesek maradjanak, a garancia pedig ne veszítse érvényét.
Fontos tudni, hogy a fogászati garancia megtartásához rendszeresen járni kell kontrollra, mert a fogorvosok csak így vehetik észre időben a különböző problémákat, és csak így kezdhetik el a szükséges beavatkozásokat. A jó fogászat éppen ezért partnerként tekint a páciensekre, és nem arra játszik, hogy a rossz fogak neki csak előnyt jelenhetnek.
5 olyan ismérvet szedtünk össze, amikből könnyedén megállapítható egy fogászatról, hogy hova tartozik. Páciensként pedig érdemes ezekre figyelni.